વિનસઃ ‘૨૦૩૦માં એવું થયું કે પૃથ્વી ઉપર આઠ અબજ કરતા વધુ લોકો રહેતા હતા. આટલા બધા લોકોના જીવનનિર્વાહને પહોચી વળવા માટે બે પૃથ્વીઓની જરૂર પડે. પૃથ્વી તો એક જ હતી. લોકોએ જમીનને ખોતરી નાખેલી. તમે સરપ્રાઈઝ થશો કે ચોકલેટ મળવાનું લગભગ બંધ થઇ ગયેલું કારણ કે કોકા પ્લાન્ટના ખેતરો બચ્યા ન હતા. પાવરફૂલ દેશો જરૂરી ઉર્જા માટે પૃથ્વીની બહાર ડોળો જમાવીને બેઠા હતા. અને મંગળ ઉપર કાયમી થાણા સ્થાપવાની શરૂઆત થવા માંડેલી. પણ માણસોને ખબર ન હતી કે મંગળ આખરી વિકલ્પ નથી.